Salvador Artigas

Salvador Artigas (født 23. februar 1913 i Barcelona, død 6. september 1997 i Benidorm) var en spansk tidligere fotballspiller og -trener.

Artigas var med i FC Barcelonas fotballakademi, og fikk spille i 1930-31-sesongen. Borgerkrigen kom i veien for videre utvikling av karrieren. Under krigen var han pilot for republikanerne, og han emigrerte til Frankrike rett etterpå. 

Som fotballspiller spilte han dermed for franske lag som 1938 – 1939	FC Girondins de Bordeaux (1938–1939), Le Mans Union Club 72	(1939–1944) og Stade Rennais FC (1944–1949). I 1949 returnerte han til Spania og Real Sociedad, der han spilte i tre sesonger, før han mot slutten av karrieren returnerte til Stade Rennais (1952–1955).

Som trener begynte han i Stade Rennais, som han også spilte for, til 1955. Deretter returnerte han til Real Sociedad, denne gangen som trener. I denne perioden markerte han seg ikke som trener, og laget forble på nedre del av midten på tabellen. Da han returnerte til Bordeaux som trener, fikk han imidlertid til et bedre resultat, og fikk laget opp til den øverste divisjonen og nær toppen av den i de syv årene han var der.

Artigas ble også med på en nødløsning sammen med Luis Molowny og Miguel Muñoz som medtrener for Spanias herrelandslag i fotball etter at Eduardo Toba hadde blitt avskjediget. Trioen fikk fire kamper for Spania i 1969 før de ble erstattet av László Kubala. Det ble to seire, ett uavgjort og ett tap. Dette var, per juli 2012, siste gang i historien til det spanske landslaget at trenerposisjonen var delt.

Etter den korte landslagskarrieren, gikk Artigas videre i trenerkarrieren med Elche CF, Athletic Bilbao og Sevilla FC, alle i én sesong hver. I 1973 la han opp som trener.

Artigas døde av hjerteinfarkt den 6. september 1997 i Benidorm, der han hadde bodd i over 30 år.

Referanser

Eksterne lenker 
 
 Muere Salvador Artigas, ex técnico de la selección y del Barcelona – El País, 10. september 1997, hentet 19. juli 2012

Spanske fotballspillere
Spanske fotballtrenere
Fotballspillere for FC Barcelona
Fotballspillere for FC Girondins de Bordeaux
Fotballspillere for Le Mans UC 72
Fotballspillere for Stade Rennais FC
Fotballspillere for Real Sociedad
Fotballtrenere for Stade Rennais FC
Fotballtrenere for Real Sociedad
Fotballtrenere for FC Girondins de Bordeaux
Fotballtrenere for FC Barcelona
Fotballtrenere for Elche CF
Fotballtrenere for Athletic Bilbao
Fotballtrenere for Sevilla FC
Trenere for spanske fotballandslag
Personer fra Barcelona